แรงซื้อกลับ “บูลชิพ” ดัน SET ปิดเช้ารีบาวด์เหนือ 1,600 จุด
แรงซื้อกลับ “บูลชิพ” ดัน SET ปิดเช้ารีบาวด์เหนือ 1,600 จุด จับตาบ่ายเก็งกำไรระยะสั้น ขึ้นกับทิศทางดาวน์โจนส์ฟิวเจอร์สหากยังอิงบวก
แรงซื้อกลับ “บูลชิพ” ดัน SET ปิดเช้ารีบาวด์เหนือ 1,600 จุด จับตาบ่ายเก็งกำไรระยะสั้น ขึ้นกับทิศทางดาวน์โจนส์ฟิวเจอร์สหากยังอิงบวก
14 มิ.ย. 2565

นายณัฐชาต เมฆาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ กล่าวว่า ตลาดหุ้นไทยเช้านี้เด้งขึ้นมาเล็กน้อยสอดคล้องกับดาวน์โจนส์ฟิวเจอร์สเป็นบวก แต่มองว่าเป็นเพียงการปรับขึ้นระยะสั้นเท่านั้น เพราะตลาดยังรอติดตามการประชุมเฟดในวันที่ 14-15 มิ.ย.จะรู้ผลคืนพรุ่งนี้ตามเวลาไทย ซึ่งช่วงเช้าวันนี้มีแรงซื้อกลับหุ้นขนาดใหญ่ อย่าง โรงกลั่น ธนาคาร
โดย Fed Fund Future ส่งสัญญาณขึ้นดอกเบี้ย 0.75% ซึ่งตลาดรับรู้ข่าวร้ายไปแล้ว หากเฟดขึ้นดอกเบี้ย 0.75% ก็จะไม่ surprise ตลาด แต่ก็จะมีผลแต่ระยะกลาง เพราะยังต้องติดตามตัวเลขเงินเฟ้อครั้งหน้าที่จะประกาศช่วงกลางเดือน ก.ค.ว่าจะขึ้นไปสูงสุดหรือไม่ จึงเห็นว่าช่วงนี้เหมาะเล่นเก็งกำไรระยะสั้นมากว่า ส่วนการถือระยะยาว-ระยะกลางยังไม่เหมาะสม
สำหรับแนวโน้มตลาดในช่วงบ่าย ขึ้นกับทิศทางดาวน์โจนส์ฟิวเจอร์ส หากยังอิงบวก ดัชนี SET น่าจะบวกได้ โดยให้แนวรับที่ 1,585 จุด แนวต้านที่ 1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 2,189.94 ล้านบาท ปิดที่ 13.30 บาท เพิ่มขึ้น 0.30 บาท
IVL มูลค่าการซื้อขาย 1,303.72 ล้านบาท ปิดที่ 51.75 บาท เพิ่มขึ้น 2.25 บาท
KBANK มูลค่าการซื้อขาย 1,076.42 ล้านบาท ปิดที่ 148.00 บาท เพิ่มขึ้น 1.00 บาท
AOT มูลค่าการซื้อขาย 1,026.37 ล้านบาท ปิดที่ 67.75 บาท ลดลง 0.50 บาท
TOP มูลค่าการซื้อขาย 964.57 ล้านบาท ปิดที่ 54.50 บาท เพิ่มขึ้น 1.00 บาท